Diari Oficial de la Generalitat Valenciana


Sumari del DOGV 1221, del 11-01-1990 (1990/816247)

ORDRE d'11 de desembre de 1989, de la Conselleria d'Agricultura i Pesca, que dicta normes sabre la inscripció en el Registre Zoosanitari de centres Indústrials de transformació d'animals marts i decomissos a la Comunitat Valenciana, i regula la seua inspecció.
--------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/12/11/(1)/dof/vci/html**

### Dades del document

Número de DOGV
:   1221

Data del DOGV
:   11-01-1990

Secció del DOGV
:   DISPOSICIONS GENERALS

Número del document
:   1990/816247


Data del document
:   11-12-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre d'11 de desembre de 1989, de la Conselleria d'Agricultura i Pesca, que dicta normes sobre la inscripció en el Registre Zoo-sanitari de centres industrials de transformació d'animals morts i decomissos a la Comunitat Valenciana, i regula la seua inspecció.  
El Reial Decret 845/1987 de 15 de maig aprova la Reglamentació Zoo-sanitària d?Indústries d'Aprofitament i Transformació d'animals morts i decomissos per a alimentació animal i altres usos industrials distints de l'alimentació humana, la qual marca les condicions des del punt de vista d'higiene i sanitat animal, que han de reunir les dites indústries, i també les seues normes d'inspecció i control.  
Aquests centres industrials, els sens recintes annexos i els vehicles destinats a la mateixa activitat, han d'inscriure's en el Registre Zoo-sanitari de centres industrials de transformació d'animals morts i decomissos a la Comunitat Valenciana, que va crear el Decret 170/1988 de 24 d'octubre del Consell de la Generalitat.  
L'eficaç compliment per part del Registre de la funció que se li assigna, exigeix regular les seues condicions i procediment d'inscripció, i establir les mesures, també de naturalesa inspectora, en l'ordre zoo-sanitari.  
Per això, fent ús de les facultats que tinc atribuïdes  
ORDENE:  
Article primer  
Els titulars de centres, d'indústries, dels seus recintes annexos i dels vehicles destinats a la transformació d'animals morts i decomissos, tot i que aprofiten i transformen també subproductes carnis per a usos industrials i alimentació animal, sol·licitaran al Director General de Producció i Indústries Agràries, la inscripció en el Registre zoo-sanitari que va crear el Decret 170/1988 de 24 d'octubre del Consell de la Generalitat.  
L'escrit de sol·licitud haurà d'anar acompanyat del projecte de les instal·lacions subscrit per tècnic competent, que incloga memòria descriptiva i plànols de situació i distribució. Així mateix, es presentarà un informe explicatiu del procés de recollida i transformació de les matèries primes, i de l?emmagatzemament, distribució i condicions químico-bromatològiques dels productes elaborats. En l?ús d'indústries autònomes aquest informe especificarà a més, les àrees de recollida de les matèries primes i mitjans de què disposa per a ella. Els titulars de vehicles de recollida que despleguen aquesta activitat independentment de qualsevol indústria, assenyalaran l?empresa destinatària de la matèria prima.  
Qualsevol modificació que es produesca sobre el que es consigna en la memòria descriptiva original, haurà de ser comunicat a la Conselleria d?agricultura i Pesca en el termini d'un mes des de la seua posada en marxa. Quan el canvi efecte els destinataris de productes subministrats per titulars de vehicles independents, aquests últims hauran de comunicar-ho en el termini de cinc dies.  
Article segon  
Els Serveis Veterinaris Oficials de la Conselleria d?agricultura i Pesca giraran visita d'inspecció als centres a què es refereix l'article anterior, per comprovar la seua adequació i la dels seus vehicles a les condicions tècniques establertes en el Reial Decret 845/1987 de 15 de maig.  
L'autorització a què fa referència el paràgraf segon de l'article 1r. del Decret 170/88 del Consell de la Generalitat, quedarà condicionada a l?informe emés per aqueixos Serveis. La dita autorització serà independent per a cada recinte industrial i per a cada vehicle.  
Article tercer  
Les indústries objecte de la present Ordre disposaran d'un Llibre de Registre, disc o cinta informàtica, on constaran les entrades de matèries primes, i també les eixides de productes semielaborats i elaborats, amb l'especificació l'origen i destinació, segons corresponga, i la seua data, i s'arxivarà en el primer cas els documents que acompanyen la mercaderia a la indústria, quan s'escaiga.  
Article quart  
La inspecció zoo-sanitària d'aquestes indústries serà efectuada pels Serveis Veterinaris Oficials de la Conselleria d?agricultura i Pesca, sempre que aquests ho consideren oportú, i com a mínim, amb periodicitat anual.  
La citada inspecció se centrarà en els següents aspectes:  
- Vigilància del compliment de la present Ordre i d'altres disposicions concordants, en especial del Reial Decret 845/1987 de 15 de maig.  
- Control de la documentació establerta en l'article 3r. d'aquesta Ordre.  
- Supervisió del procés de transformació i emmagatzemament dels productes elaborats.  
- Comprovació de la neteja, desinfecció i desratització dels mitjans de transport i de totes les dependències de la indústria, i també dels procediments emprats per a aquelles.  
La responsabilitat sobre els vehicles independents recaurà sobre el titular de l'empresa a què subministren els animals morts, decomissos i subproductes que els acompanyen, quant a l?últim punt, corresponent quant a la resta als propietaris d'aquells.  
Article cinquè  
D'acord amb el que s'estableix en l'article 162 del Reglament d'Epizoòties, que va aprovar el Decret de 4 de febrer de 1955, els municipis estimularan i facilitaran els mitjans per a la prestació del servei de recollida de cadàvers i decomissos d'animals i subproductes d'origen animal, obligant els escorxadors i altres centres originaris de les matèries citades, que no disposen d'unes instal·lacions adequades per al seu processament, al seu lliurament a aquelles indústries autoritzades que realitzen la transformació.  
La Conselleria d?Agricultura i Pesca comunicarà als municipis de la Comunitat Valenciana, els Centres industrials i vehicles autoritzats dedicats al processament i transport de les matèries i productes mencionats, especialment aquells que desenvolupen la seua activitat als seus corresponents termes municipals, per tal que es facilite la tasca de recollida i es divulgue el servei prestat.  
Article sisè  
En la mesura de les possibilitats pressupostàries es podran habilitar línies d'ajuda per a sufragar les despeses ocasionades per la recollida i transport d'animals morts, des del lloc d'origen fins a les indústries autoritzades, tenint en compte la distància, el cens ramader i la zona d'actuació.  
Article setè  
Per a les responsabilitats i règim sancionador, se seguirà el que s'estableix en l'article 2n. del Decret del Consell 170/1988.  
DISPOSICIONS FINALS:  
Primera  
Els titulars de centres industrials de transformació d'animals morts i decomissos a la Comunitat Valenciana que estiguen en funcionament, hauran de sol·licitar la seua inscripció en el Registre zoo-sanitari en el termini de 60 dies des de la data d'entrada en vigor de la present Ordre.  
Segona  
Autoritzar la Direcció General de Producció i Indústries Agràries perquè dicte les disposicions necessàries per a l'aplicació i el desenvolupament de la present Ordre.  
Tercera  
Aquesta Ordre entrarà en vigor l?endemà de la seua publicació en el Diari Oficial de la Generalitat Valenciana.  
Valencia, 12 de desembre de 1989.  
El Conseller d?agricultura i Pesca,   
LLUIS FONT DE MORA I MONTESINOS


Còpia Permalink ELI